Önéletrajzok kezelésére vonatkozó adatkezelési tájékoztató

A **Szent István Hitoktatási és Művelődési Ház** (székhely: 8000 Székesfehérvár, Liszt Ferenc u. 1.; nyilvántartási szám: 00001/2012-022**; ”Művelődési Ház”**)az Európai Unió és a Tanács 2016/679. számú rendelete („**Rendelet**”) 13. cikkének való megfelelés érdekében a jelen adatkezelési tájékoztatóban foglalt rendelkezések szerint kezeli az Ön önéletrajzát, amelyet a „Művelődési Ház” részére küldött meg, **anélkül, hogy nyilvánosságra hozott álláshirdetésre jelentkezne**.

1. Az adatkezelő és az adatkezelésre jogosult személyek, adatvédelmi tisztviselő

Az önéletrajza elküldése során megadott személyes adatok kezelésére a Szent István Hitoktatási és Művelődési Ház (székhely: 8000 Székesfehérvár, Liszt Ferenc u. 1.; nyilvántartási szám: 00001/2012-022) jogosult.

A Művelődési Háznál adatvédelmi tisztviselő kinevezésére nem került sor.

1. Az adatkezelés célja és jogalapja

A Művelődési Ház az önéletrajza megküldése során megadott személyes adatokat új munkavállaló kiválasztása céljából kezeli.

Az adatkezelés jogalapja az Ön hozzájárulása (Rendelet 6. cikk (1) bekezdés a) pont).

1. Személyes adatok címzettjei

Az önéletrajzok kezelése során megadott személyes adatokat a Művelődési Ház a Microsoft Ireland Operations Limited részére teszi hozzáférhetővé.

1. Az adatkezelés időtartama

A Művelődési Ház az Ön által az önéletrajza megküldésével megadott személyes adatokat a beérkezéstől számított legfeljebb 2 (két) évig kezeli. Ezt követően az önéletrajzát az informatikai rendszerből törli, illetve a papíralapon kezelt önéltrajzát az adatkezelés időtartama elteltével iratmegsemmisítővel megsemmisíti.

1. Az adatkezelési tájékoztató módosítása
	1. A Művelődési Ház a jelen adatkezelési tájékoztatót bármikor módosíthatja. A módosított adatkezelési tájékoztatót a tájékoztatóban megadott naptól kell alkalmazni.
	2. A Művelődési Ház Önt az adatkezelési tájékoztató módosításáról az önéletrajzában szereplő e-mail címen értesíti.
2. Az Ön adatkezeléssel kapcsolatos jogai

Az adatkezeléssel kapcsolatos jogai gyakorlása érdekében a Művelődési Házhoz az adatvedelem@szentistvanmuvelodesihaz.hu e-mail címen fordulhat.

A Művelődési Ház az érintetti jogai gyakorlására irányuló kérelmét annak beérkezésétől számított legfeljebb egy hónapon belül teljesíti. A kérelem beérkezésének napja a határidőbe nem számít bele. A Művelődési Ház szükség esetén, figyelembe véve a kérelem bonyolultságát és a kérelmek számát, ezt a határidőt további két hónappal meghosszabbíthatja. A határidő meghosszabbításáról a Művelődési Ház a késedelem okainak megjelölésével a kérelem kézhezvételétől számított egy hónapon belül tájékoztatja Önt.

A személyes adatai kezelésével kapcsolatban a Művelődési Háznál az alábbi érintetti jogokat gyakorolhatja:

* 1. Hozzájárulás visszavonásához való jog

Jogosult a személyes adatai kezeléséhez adott hozzájárulását bármikor visszavonni a következő e-mail címre küldött e-mail útján: adatvedelem@szentistvanmuvelodesihaz.hu.

* 1. Hozzáféréshez való jog

Kérhet visszajelzést az Művelődési Háztól arra vonatkozóan, hogy a Művelődési Ház kezeli-e a személyes adatait.

Amennyiben kérése a személyes adatai másolatának kiadására is irányul, a Művelődési Ház a kezelt személyes adatait az Ön rendelkezésére bocsátja.

* 1. Helyesbítéshez való jog

Kérheti Művelődési Háztól kérni, hogy indokolatlan késedelem nélkül helyesbítse az Ön pontatlan személyes adatait vagy egészítse ki az Ön hiányos személyes adatait.

* 1. Törléshez való jog

A Művelődési Ház, kérésére, indokolatlan késedelem nélkül törli a személyes adatait, kivéve, ha az adatkezelés a véleménynyilvánítás szabadságához és a tájékozódáshoz való jog gyakorlása céljából, a személyes adatok kezelését előíró, a Művelődési Házra alkalmazandó jogi kötelezettség teljesítése, illetőleg jogi igények előterjesztéséhez, érvényesítéséhez, illetve védelméhez szükséges.

A Művelődési Ház, erre irányuló kérése hiányában is, indokolatlan késedelem nélkül törli a személyes adatait, amennyiben azokra az eredeti adatkezelési célból a továbbiakban nincs szüksége, Ön visszavonta hozzájárulását és az adatkezelésnek nincs más jogalapja, a személyes adatait jogellenesen kezelték, a Művelődési Ház jogi kötelezettsége teljesítéséhez köteles a személyes adatokat törölni.

* 1. Adatkezelés korlátozásához való jog

A személyes adatai kezelésének korlátozását kérheti, ha vitatja azok pontosságát, az adatkezelés jogellenes és Ön a személyes adatok törlését ellenzi, az Művelődési Háznak a személyes adatokra adatkezelés céljából nincs szüksége, azonban Ön jogi igények előterjesztéséhez, érvényesítéséhez vagy védelméhez a személyes adatok korlátozását igényli vagy a saját helyzetével kapcsolatos okból tiltakozik az adatkezelés ellen.

* 1. Adathordozhatósághoz való jog

Kérheti, hogy a Művelődési Ház a rendelkezésére bocsátott személyes adatokat tagolt, széles körben használt, géppel olvasható formában átadja.

1. Jogsértés esetén tehető lépések
	1. Ha úgy gondolja, hogy a Művelődési Ház megsértette a jogait a személyes adatok kezelése során, akkor lépjen velünk kapcsolatba a következő e-mail címen: adatvedelem@szentistvanmuvelodesihaz.hu.
	2. A személyes adataira vonatkozó jogainak megsértése esetén panaszt nyújthat be a hatósághoz (Nemzeti Adatvédelmi és Információszabadság Hatóság, székhely: 1055 Budapest, Falk Miksa utca 9-11.; levelezési cím: 1363 Budapest, Pf.: 9., e-mail cím: ugyfelszolgalat@naih.hu; telefonszám: +36 (1) 391-1400, honlap: naih.hu).
	3. A személyes adataira vonatkozó jogainak megsértése esetén lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím), illetve a Művelődési Ház székhelye szerint illetékes bírósághoz nyújtja be keresetét.